ซีฟโก้ใช้จังหวะบาทแข็งซื้อรถเครนลุยงาน
&#8220;SEAFCO&#8221; ลุยเต็มสูบฉวยจังหวะเงินบาทแข็งเพิ่มเครื่องจักรด้าน STEC ได้งานอีก 800 ล้านบาท
27 มี.ค. 2556

“SEAFCO” ลุยเต็มสูบฉวยจังหวะเงินบาทแข็งเพิ่มเครื่องจักรด้าน STEC ได้งานอีก 800 ล้านบาท
นายณรงค์ ทัศนนิพันธ์ รองประธานกรรมการและกรรมการผู้จัดการใหญ่ บริษัท ซีฟโก้ (SEAFCO) เปิดเผยว่า แนวโน้มธุรกิจเสาเข็มเจาะจะยังเติบโตดีตามการลงทุนของภาครัฐที่เกิดขึ้นอย่างชัดเจนและในส่วนของบริษัทเองปีนี้คาดว่ารายได้น่าจะเติบโตได้ในระดับ 1020%
ตอนนี้บริษัทมีงานในมือประมาณ 1,500 ล้านบาท ซึ่งจะทยอยรับรู้ในปีนี้และในปีต่อๆ ไป บริษัทก็ตั้งเป้าที่จะรับงานใหม่เข้ามาอย่างต่อเนื่อง ซึ่งปีนี้มีงานใหญ่ 23 ราย มูลค่า 500600 ล้านบาท เพื่อให้แต่ละปีมีงานในมือในระดับ 1,000 ล้านบาท สามารถเติบโตต่อเนื่อง 
นอกจากนี้ บริษัทมีแผนที่จะซื้อเครื่องจักรและรถเครนเพื่อนำมาประกอบเสาเข็มเพิ่มประมาณ 5 คัน ซึ่งคาดว่าจะใช้เงินประมาณ 100 ล้านบาท ส่วนการตัดสินใจซื้อในช่วงนี้เป็นจังหวะที่ดี เพราะเงินบาทแข็งค่า ทำให้ราคาซื้อลดลงมาบ้าง และใช้ระบบสินเชื่อเครื่องจักรของสถาบันการเงิน 
สาเหตุที่จะลงทุนเครื่องมือเพิ่มเพื่อรองรับการขยายงาน เพราะขณะนี้บริษัทมีแผนออกไปลงทุนที่เมียนมาร์ ซึ่งอยู่ระหว่างการศึกษา คาดว่าจะได้ข้อสรุปเดือน เม.ย.นี้ และคาดว่าในปีนี้น่าจะมีรายได้จากต่างประเทศเข้ามาประมาณ 5% รวมถึงการรองรับงานที่เพิ่มขึ้น ทั้งจากการเข้าไปรับช่วงงานรถไฟฟ้าต่อจาก บริษัท ช.การช่าง (CK) และงานที่รับเอง
นายณรงค์ กล่าวว่า ในวันที่ 24 เม.ย.นี้ จะขึ้นเครื่องหมาย XD จ่ายปันผลเป็นหุ้นให้กับผู้ถือหุ้นในอัตรา 4 ต่อ 1 ซึ่งแม้ว่าหุ้นเพิ่มทุนจะเพิ่มขึ้น แต่ก็ไม่กระทบต่อการเติบโตของกำไรสุทธิต่อหุ้น (EPS) เพราะเชื่อว่าผลดำเนินงานจะโตในอัตราที่ดี และทุนที่เพิ่มขึ้นจะทำให้สัดส่วนหนี้ต่อทุนลดลงและทำให้ฐานะของบริษัทมีความแข็งแกร่ง
“ตอนนี้ความเสี่ยงของการทำธุรกิจคือเรื่องบุคลากร เพราะมีการแย่งชิงตัวเกิดขึ้นในระบบ บริษัทจึงตัดสินใจออกโครงการอีสปแจกหุ้นให้พนักงาน เพื่อจูงใจและให้มีส่วนร่วมกันเป็นเจ้าของ” 
ด้านบริษัท ซิโนไทย เอ็นจีเนียริ่งแอนด์คอนสตรัคชั่น (STEC) แจ้งว่า บริษัทได้รับงานก่อสร้างโรงพยาบาลเมตตาประชารักษ์ มูลค่า 807 ล้านบาท